Държавен вестник, бр. 56, 2020 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  56
ПОСТАНОВЛЕНИЕ № 128
ОТ 18 ЮНИ 2020 Г.
за одобряване на допълнителни разходи по 
бюджета на Министерството на външните 
работи за 2020 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерството на външните 
работи за 2020 г. в размер до 4 900 000 лв. 
за официална помощ за развитие за участие 
на Република България в инициативата на 
Международния валутен фонд за набиране 
на средства за Доверителния фонд на Меж­
дународния валутен фонд за предотвратяване 
и ограничаване на щетите от бедствия.
(2) Средствата по ал. 1 да се осигурят за 
сметка на преструктуриране на разходите и/
или трансферите по централния бюджет за 
2020 г.
Чл. 2. (1) Със сумата по чл. 1, ал. 1 да се 
увеличат разходите по „Политика в областта на 
активната двустранна и многостранна дипло­
мация“, бюджетна програма „Международно 
сътрудничество за развитие и хуманитарни 
въпроси“, по бюджета на Министерството на 
външните работи за 2020 г.
(2) Със сумата по чл. 1, ал. 1 да се увели­
чат показателите по чл. 10, ал. 3 от Закона 
за държавния бюджет на Република България 
за 2020 г.
Чл. 3. Заместник министър-председателят 
по правосъдната реформа и министър на 
външните работи да извърши съответните 
промени по бюджета на Министерството 
на външните работи за 2020 г. на базата на 
фактически извършени разходи до размера 
по чл. 1, ал. 1 и да уведоми министъра на 
финансите.
Чл. 4. Министърът на финансите да из­
върши произтичащите от чл. 3 промени по 
централния бюджет за 2020 г.
Заключителни разпоредби
§ 1. Постановлението се приема на осно­
вание чл. 109, ал. 3 от Закона за публичните 
финанси.
§ 2. Изпълнението на постановлението се 
възлага на заместник министър-председате­
ля по правосъдната реформа и министър на 
външните работи.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
За главен секретар на Министерския съвет: 
Красимир Божанов
4615
ПОСТАНОВЛЕНИЕ № 129
ОТ 18 ЮНИ 2020 Г.
за одобряване на допълнителни разходи 
за 2020 г. по бюджета на Държавен фонд 
„Земеделие“ за финансиране на разходи за 
данък върху добавената стойност на общи­
ни по одобрени за подпомагане проекти по 
Програмата за развитие на селските райони 
за периода 2014 – 2020 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Държавен фонд „Земеделие“ 
за 2020 г. в общ размер до 20 000 000 лв. 
за финансиране на разходи за данък върху 
добавената стойност на общини по одобре­
ни за подпомагане проекти по Програмата 
за развитие на селските райони за периода 
2014 – 2020 г. 
(2) Разходите по ал. 1 да се осигурят 
за сметка на предвидените по централния 
бюджет средства за данък върху добавена­
та стойност на общините по Програма за 
развитие на селските райони и Оперативна 
програма „Рибарство“ за 2020 г.
Чл. 2. Със сумата по чл. 1, ал. 1 да се 
увеличат разходите по бюджета на Държавен 
фонд „Земеделие“ за 2020 г. по „Политика на 
Министерството на земеделието, храните и 
горите в областта на земеделието и селските 
райони“, бюджетна програма „Развитие на 
селските райони“. 
Чл. 3. Изпълнителният директор на Дър­
жавен фонд „Земеделие“ да извърши съот­
ветните промени по бюджета на Държавен 
фонд „Земеделие“ за 2020 г. и да уведоми 
министъра на финансите.
Чл. 4. Министърът на финансите да из­
върши произтичащите от чл. 1 промени по 
централния бюджет за 2020 г.
Заключителни разпоредби
§ 1. Постановлението се приема на осно­
вание чл. 109, aл. 3 от Закона за публичните 
финанси и във връзка с чл. 84 от Закона за 
държавния бюджет на Република България 
за 2020 г.
§ 2. Изпълнението на постановлението 
се възлага на изпълнителния директор на 
Държавен фонд „Земеделие“.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
За главен секретар на Министерския съвет: 
Красимир Божанов
4616